ขอสอบถามอีกคนคะ 1. คือมีเพศสัมพันกับแฟนวันอาทิตย์ที่13 ประมาณบ่าย3โมงแต่วันนั้นไม่ได้ใส่ถุง แล้วมีแค่แปปเดียวจริงๆคะ เพราะไม่ได้ใส่ถุงเลยมีนานไม่ได้ แล้วแฟนก็ไม่ได้ปล่อยในนะคะ ปล่อยนอก แล้วตอนเย็น6โมง ก็กินยาคุมฉุกเฉินเลยคะ พอผ่านไป9วันแล้ว ยังไม่มีเลือดออกมาเลยคะ ปกติเคยกิน จะมีเลือดออกภายใน7วัน หรือชนสัปดาห์7วันพอดี แต่นี้9วันแล้ว ยังไม่มีเลือดออกมาเลยคะ กังวลมากเลย เคลียดด้วยที่ยังไม่มาเลย 🙏🏼
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัยหรือการใช้ยาคุมกำเนิดชนิดใดๆเลยนั้น มีโอกาสตั้งครรภ์ได้อยู่ แม้จะยังไม่มีการหลั่งน้ำอสุจิในตอนสุดท้ายก็ตามดังนั้นกรณีนี้จึงมีข้อบ่งชี้การใช้ยาคุมฉุกเฉินร่วมไปด้วยค่ะยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ตามมาได้ แต่ไม่จำเป็นต้องมีผลข้างเคียงจากยาจึงจะถือว่ายาได้ผลหลังจากนี้ให้สังเกตรอบเดือนอีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน